《换巢鸾凤 张东园送洋鸡一只赋此报之》
清代·厉鹗

一讯槎风。有双栖锦羽，携取筠笼。抱时春屿里，啼处晓波东。

洪笼花下几回逢。乍呼小名，朱朱未通。瑶窗远，想误却、汜人同梦。

珍重。谁乞种。持比汝南，噤㾕神偏耸。帻染蛮砂，尾捎蜃雨，特地移窠分送。

我已无心舞秋宵，负雏看啄苔阶缝。凭丹青，唤梅家、写伊飞动。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。